เรื่องร้องเรียน (เสนอแนะ,ร้องเรียน) วันที่ 2023-01-17 13:00:16 — แขวงคลองเจ้าคุณสิงห์ เขตวังทองหลาง กรุงเทพมหานคร
ขอร้องเรียนเรื่องร้านเหล้า(ทำเป็นร้านอาหารบังหน้า) ก่อสร้างโดยไม่ได้รับอนุญาติ ซึ่งเคยดำเนินการร้องเรียนมาแล้วจากเรื่องเดิม ผ่านศูนย์ร้องทุกข์ของกรุงเทพมหานคร ส่งถึงสำนักงานเขตวังทองหลาง
อ 9487/63
อ 2653/64
อ 10193/64
อ 2653/64 
       เนื่องจากครั้งนี้ร้านเหล้าได้ดำเนินการก่อสร้างร้านขึ้นมาใหม่โดยใช้เสาเหล็กเดิม 6 ต้นที่ไม่รื้อถอนออก และทำการก่อผนังด้านข้าง ทำการตั้งโต๊ะหินเพื่อให้ลูกค้ากินเหล้าเพิ่มเติม บางครั้งมีการสูบบุหรี่ส่งกลิ่นและควันจนต้องปิดประตูและหน้าต่าง ด้านที่ติดกับที่อยู่อาศัย อีกทั้งการขายแอลกอฮอล์โดยไม่มีใบอนุญาติ ตอนกลางคืนพอลูกค้าเมาก็จะส่งเสียงดังรบกวนจนดึก บางครั้งถึงตี1 ยังไม่เลิกเลย ซึ่งได้แจ้งเจ้าหน้าที่ตำรวจมาดำเนินการ บ่อยมากและทางเจ้าหน้าที่ตำรวจแนะนำว่าต้องให้เขตมาตรวจสอบการก่อสร้างร้านค้าถูกต้องหรือไม่ อีกทั้งสร้างความเดือดร้อน ซึ่งมีเรื่องเดิมที่ให้รื้อถอนอยู่แล้วแต่ก็ทำอีก
        ขอความกรุณาช่วยดำเนินการแจ้งเจ้าของที่ให้รื้อถอนสิ่งปลูกสร้างออก ตามเรื่องร้องเรียนเดิม อ. 2653/64 และ ทางฝ่ายโยธา เขตวังทองหลาง ได้ออกหนังสือที่ กท 8203/1962 ลว 29 มีค 64 เรื่องให้รื้อถอนอาคารออก ซึ่งเจ้าของที่ไม่ได้ดำเนินการรื้อถอนจริง และขอความกรุณาเจ้าหน้าที่เขตวังทองหลางช่วยมาตรวจสอบการดำเนินงานของเจ้าของที่ด้วยครับ เพราะครั้งที่แล้วก็ทำการรื้อเพื่อถ่ายรูปส่งเขตแล้วสร้างใหม่บนโครงสร้างเสาเหล็กอันเดิมรบกวนแจ้งให้เจ้าของรื้อเสาเหล็กออกไปด้วยครับ 
        อีกเรื่องคือร้านเหล้านี้ให้ลูกค้ามายืนปัสสาวะริมถนนฝั่งตรงข้ามร้าน และด้านหน้าบ้านคนอื่นซึ่งคนเดินไปมามีทั้งเด็กและผู้หญิงเป็นที่อุจจาดตามาก กับคนเดินไปมา